CELEX: 32021D1910
Language: ro
Date: 2021-11-04 00:00:00
Title: Decizia de punere în aplicare (PESC) 2021/1910 a Consiliului din 4 noiembrie 2021 privind punerea în aplicare a Deciziei (PESC) 2015/1333 privind măsuri restrictive având în vedere situația din Libia

4.11.2021   
               
               
                  RO
               
               
                  Jurnalul Oficial al Uniunii Europene
               
               
                  LI 389/3
               
            
         DECIZIA DE PUNERE ÎN APLICARE (PESC) 2021/1910 A CONSILIULUI
         din 4 noiembrie 2021
         privind punerea în aplicare a Deciziei (PESC) 2015/1333 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 31 alineatul (2),
         având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1), în special articolul 13 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 31 iulie 2015, Consiliul a adoptat Decizia (PESC) 2015/1333.
                  
               
                     (2)
                  
                  
                     La 25 octombrie 2021, Comitetul Consiliului de Securitate al Organizației Națiunilor Unite (CSONU) constituit în temeiul Rezoluției CSONU 1970 (2011) a adăugat o persoană pe lista persoanelor și entităților cărora li se aplică măsurile restrictive.
                  
               
                     (3)
                  
                  
                     Prin urmare, anexele I și III la Decizia (PESC) 2015/1333 ar trebui să fie modificate în consecință,
                  
               ADOPTĂ PREZENTA DECIZIE:
         
            Articolul 1
            Anexele I și III la Decizia (PESC) 2015/1333 se modifică astfel cum se prevede în anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 4 noiembrie 2021
            
               
                  Pentru Consiliu
               
               
                  Președintele
               
               G. DOVŽAN
            
         
         
            (1)  JO L 206, 1.8.2015, p. 34.
      
      
         
            ANEXĂ
            Următoarea persoană este adăugată pe lista care figurează în anexa I și anexa III la Decizia (PESC) 2015/1333:
            
               „29. Nume: 1: Osama 2: Al Kuni 3: Ibrahim 4: indisponibil
               
               
                  Titlu: Administratorul centrului de detenție Al Nasr din Zawiyah. Desemnare: indisponibilă. Data nașterii: 4 aprilie 1976. Locul nașterii: Tripoli, Libia. Pseudonime certe: (a) Osama Milad; (b) Osama al-Milad; (c) Osama Zawiya; (d) Osama Zawiyah; (e) Osama al Kuni. Pseudonime incerte: indisponibile Cetățenie: Libia. Pașaport nr.: indisponibil. Număr național de identificare: indisponibil. Adresă: Zawiyah, Libia. Inclus pe listă la: 25 octombrie 2021. Alte informații: În calitate de administrator în fapt al centrului de detenție Al Nasr, persoana în cauză a întreprins în mod direct și/sau prin intermediul unor subordonați sau a sprijinit înfăptuirea de acte care încalcă legislația internațională aplicabilă în domeniul drepturilor omului sau acte care constituie încălcări ale drepturilor omului în Libia. Persoana în cauză a acționat pentru două persoane incluse pe listă, în numele sau conform instrucțiunilor acestora, persoane legate intrinsec de activitățile de trafic de ființe umane ale rețelei Zawiyah, și anume Mohamed Kashlaf (LYi.025) și Abdulrahman al Milad (LYi.026). A fost inclus pe listă în temeiul punctelor 15 și 17 din Rezoluția 1970 (Interdicții de călătorie, Înghețarea activelor).
               A fost inclus pe listă în temeiul punctului 11 litera (a) și litera (f) din Rezoluția 2213 (2015) și al punctului 11 din Rezoluția 2441 (2018).
               
                  Informații suplimentare
               
               În calitate de administrator în fapt al centrului de detenție Al Nasr, persoana în cauză a întreprins în mod direct și/sau prin intermediul unor subordonați sau a sprijinit înfăptuirea de acte care încalcă legislația internațională aplicabilă în domeniul drepturilor omului sau acte care constituie încălcări ale drepturilor omului în Libia. Persoana în cauză a acționat pentru două persoane incluse pe listă, în numele sau conform instrucțiunilor acestora, persoane legate intrinsec de activitățile de trafic de ființe umane ale rețelei Zawiyah, și anume Mohamed Kashlaf (LYi.025) și Abdulrahman al Milad (LYi.026). Timp de ani de zile, centrul de detenție Al Nasr din Zawiyah a fost identificat în rapoarte atât publice, cât și confidențiale care descriu situația dificilă a migranților și a solicitanților de azil din Libia, inclusiv tortura, violența sexuală și bazată pe gen și traficul de ființe umane. Organizațiile umanitare și victimele traficului de ființe umane au identificat în mod constant persoana în cauză drept administratorul în fapt al centrului de detenție. Trei persoane care lucraseră în centrul de detenție Al Nasr au primit pedepse cu închisoarea pentru torturarea migranților în centrul de detenție respectiv.”